Manchester United F.C.
Wakati huo huo, matukio yalikuwa yakiendelea nje ya uwanja mwishoni mwa mwongo, huku mwenyekiti Martin Edwards akijaribu kuiuza klabu kwa mkwasi Michael Knighton mwaka 1989. Uuzaji huo wa milioni £20 ulikuwa karibu kuthibitishwa huku Knighton akiingia Old Trafford akiwa na sare ya Manchester United na akifanya mbwembwe kadha kabla ya kuvurumisha mpira kuelekea langoni upande wa Stretford ugani humo. Knighton aliweza kuona rekodi za kifedha za klabu, lakini, kabla ya mkataba wa uuzaji kukamilishwa washauri wake wa kifedha walikataa na mpango huo ukafutiliwa. Hata hivyo, kwa kuwa Knighton alikuwa na ufahamu wa jinsi mambo yalivyokuwa yakiendeshwa klabuni, alipewa wadhifa katika bodi ya klabu kama njia ya kumfanya kubaki kimya kuhusu jambo hilo. Mwaka 1991, ikihitaji msaada zaidi wa kifedha kufuatia Ripoti ya Taylor klabu ilianza uuzaji katika Soko la Hisa la London kwa thamana iliyokisiwa kuwa paundi milioni 47, na kuleta katika macho ya umma hali yake ya kifedha. Martin Edwards alihifadhi wadhifa wake kama mwenyekiti, lakini sasa klabu ilikuwa ikimilikiwa na umma.
Macheda
Macheda alisaini mkataba wake wa kwanza wa kitaalamu na Manchester United katika sherehe ya siku yake ya kuzliwa ya 17 mnamo Agosti 2008. Katika msimu wa 2008-09, aliendelea kushiriki katika timu ya vijana wasiozidi umri wa miaka 18, huku pia akiichezea timu hifadhi mechi chache. Kuelekea mwisho wa msimu, Macheda alifurahia kuichezea timu hifadhi mechi nyingi kwa kufunga mabao nane katika mechi nane, pamoja na mabao tatu katika sarea ya 3-3 dhidi ya Newcastle United tarehe 30 Machi 2009, [15] na alituzwa kwa kuchaguliwa kwa mara ya kwanza kama mbadala wa timu ya kwanza katika mechi dhidi ya Aston Villa tarehe 5 Aprili 2009. Huku United ikiongozwa 2-1 na Aston Villa na ikielekea mwisho ya tatu ya mechi, meneja Alex Ferguson alimbadilisha Macheda kwa nafasi ya Nani baada ya mechi kuchezwa kwa muda wa saa moja. Baada ya Cristiano Ronaldo kusawazishia United katika dakika ya 80, Macheda aliishindia Manchester United mechi kwa mgeuko uliyomhepa difenda wake kufuatiwa na juhudi yake aliyouchonga kutoka ndani ya eneo la penalti katika dakika ya tatu muda wa ziada.